14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 398 της 28/28 Ιουν. 1972 (ΦΕΚ Α΄ 98) Περί οργανώσεως των σπουδών εν τη Σχολή Νομικών και Οικονομικών Επιστημών του Πανεπιστημίου Θεσσαλονίκης. Έχοντες υπ’ όψιν: 1) Τας διατάξεις του άρθρ. 31 (παρ. 3) του Ν.Δ. 3974/1959, 2) την γνώμην της Σχολής Νομικών και Οικονομικών Επιστημών (συνεδρία 17.11.1971) και της Συγκλήτου (συνεδρία 24.11.1971) του πανεπιστημίου Θεσσαλονίκης και 3) την υπ’ αριθ. 377/1972 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρ.1.-Το Τμήμα Οικονομικών και Πολιτικών Επιστημών της Σχολής Νομικών και Οικονομικών Επιστημών του Πανεπιστημίου Θεσσαλονίκης μετονομάζεται εις Τμήμα Οικονομικών Επιστημών. Άρθρ.2.-Εκ των τμημάτων των αποτελούντων την Σχολήν Νομικών και Οικονομικών Επιστημών του Πανεπιστημίου Θεσσαλονίκης, το μεν Νομικόν Τμήμα απονέμει το πτυχίον Νομικών Επιστημών και το πτυχίον Δημοσίου Δικαίου και Πολιτικών Επιστημών, αναλόγως της υπό του φοιτητού κατά το Δ΄ έτος σπουδών του επιλεγομένης ειδικεύσεως, ως και αντίστοιχα προς ταύτα διδακτορικά διπλώματα, το δε Τμήμα Οικονομικών Επιστημών απονέμει το πτυχίον Οικονομικών Επιστημών και το εις τούτο αντιστοιχούν διδακτορικόν δίπλωμα. 